CELEX: 32010R0447
Language: fi
Date: 2010-05-21 00:00:00
Title: Komission asetus (EU) N:o 447/2010, annettu 21 päivänä toukokuuta 2010 , rasvattoman maitojauheen myynnin aloittamisesta tarjouskilpailumenettelyllä

22.5.2010   
            
            
               FI
            
            
               Euroopan unionin virallinen lehti
            
            
               L 126/19
            
         KOMISSION ASETUS (EU) N:o 447/2010,
   annettu 21 päivänä toukokuuta 2010,
   rasvattoman maitojauheen myynnin aloittamisesta tarjouskilpailumenettelyllä
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 (1) ja erityisesti sen 43 artiklan f ja j alakohdan yhdessä sen 4 artiklan kanssa,
   sekä katsoo seuraavaa:
   
               (1)
            
            
               Ottaen huomioon rasvattoman maitojauheen kysynnän ja hintojen nykytilanne markkinoilla sekä interventiovarastojen määrä on aiheellista aloittaa rasvattoman maitojauheen myynti interventiovarastoista tarjouskilpailulla neuvoston asetuksen (EY) N:o 1234/2007 soveltamista koskevista yksityiskohtaisista säännöistä maataloustuotteiden julkisten interventio-ostojen ja -myyntien osalta 11 päivänä joulukuuta 2009 annetun komission asetuksen (EU) N:o 1272/2009 (2) mukaisesti.
            
         
               (2)
            
            
               Jotta interventiomyyntiä olisi mahdollista hallinnoida paremmin, olisi vahvistettava päivämäärä, joten ennen rasvaton interventiomaitojauhe olisi vietävä varastoon, jotta se voitaisiin asettaa myyntiin.
            
         
               (3)
            
            
               Asetuksen (EU) N:o 1272/2009 40 artiklan 4 kohdan b alakohdassa säädetään, että on tarpeen vahvistaa tarjouskilpailun tarjousten jättöajat.
            
         
               (4)
            
            
               Asetuksen (EU) N:o 1272/2009 45 artiklan mukaisesti olisi vahvistettava määräaika, jonka kuluessa interventioelinten on ilmoitettava kaikki hyväksyttävissä olevat tarjoukset komissiolle.
            
         
               (5)
            
            
               Markkinahintojen vaihtelun vuoksi on aiheellista korottaa asetuksen (EU) N:o 1272/2009 44 artiklan b alakohdasta poiketen tarjouskilpailuvakuuden määrää.
            
         
               (6)
            
            
               Maatalouden yhteisen markkinajärjestelyn hallintokomitea ei ole antanut lausuntoaan puheenjohtajansa asettamassa määräajassa,
            
         ON HYVÄKSYNYT TÄMÄN ASETUKSEN:
   1 artikla
   Soveltamisala
   Aloitetaan ennen 1 päivää toukokuuta 2009 varastoon tuodun rasvattoman maitojauheen myynti tarjouskilpailumenettelyllä asetuksen (EU) N:o 1272/2009 III osastossa säädettyjen edellytysten mukaisesti.
   Tarjouksissa ehdotetun hinnan on koskettava 100:aa kilogrammaa tuotteita.
   2 artikla
   Jättöpäivät
   1.   Kunkin yksittäisen tarjouskilpailun tarjousten jättöaika päättyy kuukauden ensimmäisenä ja kolmantena tiistaina kello 11.00 (Brysselin aikaa). Elokuussa tarjousten jättöaika päättyy kuitenkin neljäntenä tiistaina kello 11.00 (Brysselin aikaa) ja joulukuussa toisena tiistaina kello 11.00 (Brysselin aikaa). Jos tiistai on yleinen vapaapäivä, määräaika päättyy sitä edeltävänä työpäivänä kello 11.00 (Brysselin aikaa).
   2.   Ensimmäiseen yksittäiseen tarjouskilpailuun tarkoitettujen tarjousten jättöaika päättyy 1 päivänä kesäkuuta 2010 kello 11.00 (Brysselin aikaa).
   3.   Tarjoukset jätetään interventioelimille (3).
   3 artikla
   Ilmoitukset komissiolle
   Asetuksen (EU) N:o 1272/2009 45 artiklassa säädetty ilmoitus on tehtävä viimeistään kello 16.00 (Brysselin aikaa) tämän asetuksen 2 artiklassa tarkoitettuna tarjouskilpailun tarjousten viimeisenä jättöpäivänä.
   4 artikla
   Poikkeus
   Poiketen siitä, mitä asetuksen (EU) N:o 1272/2009 44 artiklan b alakohdassa säädetään, rasvattoman maitojauheen tarjouskilpailuvakuus on 200 euroa/tonni.
   5 artikla
   Voimaantulo
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 21 päivänä toukokuuta 2010.
      
         
            Komission puolesta, puheenjohtajan nimissä
         
         Dacian CIOLOŞ
         
            Komission jäsen
         
      
   
   
      (1)  EUVL L 299, 16.11.2007, s. 1.
   
      (2)  EUVL L 349, 29.12.2009, s. 1.
   
      (3)  Interventioelinten osoitteet löytyvät Euroopan komission CIRCA-verkkosivustolta (http://circa.europa.eu/Public/irc/agri/lait/library?l=/&vm=detailed&sb=Title).